《菁山观梅歌》
宋代·李洪

菁茅山底梅花村，无人惜花与招魂。
西子犹疑逐范蠡，玉儿宁肯负东昏。
数枝含愁月边吐，似隔鲛绡向人语。
欲诉江南万斛愁，一笑嫣然绝媚妩。
道人买山今几年，山高春早花争先。
开门幻出香世界，坐觉孤山落案前。
东皇万里开疆域，掌中庵摩妙喜国。
唤取维摩方丈人，问我本来何所得。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。